open-index/open-wikipedia-markdown huggingface dataset:
குற்றவியல் திரைப்படம்

**குற்றவியல் திரைப்படம்** அல்லது **குற்றத் திரைப்படம்** (Crime film) என்பது ஒரு திரைப்பட வகையாகும். இது குற்றவியல் புனைகதை இலக்கிய வகையை ஒத்திருக்கிறது. இந்த வகை திரைப்படங்கள் பொதுவாக குற்றம் மற்றும் குற்றவாளிகளைக் கதைக் களமாகக் கொண்டு குற்றத்தின் பல்வேறு அம்சங்களையும் அதைக் கண்டறியும் முறையையும் விபரிக்கின்றது.

இந்த வகை திரைப்படம் நாடகம் மற்றும் கேங்க்ஸ்டர் திரைப்பட வகைகளில் தான் பெரும்பாலும் எடுக்கப்படுகின்றது. ஆனாலும் நகைச்சுவைத் திரைப்படம்,  மர்மம் மற்றும் பரபரப்பூட்டும் வகை திரைப்படங்களுடன் இணைத்து தயாரிக்கப்படுகின்றது.

## துணை வகைகள்
### அதிரடி குற்றம்
அதிரடி மற்றும் குற்றத் திரைப்படங்கள் அதிரடி திரைப்படங்களின் துணை வகை ஆகும். இந்த வகையான பெரும்பாலான  திரைப்படங்கள் சிறைசாலை மற்றும் சில நேரங்களில் காவல் மற்றும் ரவுடிகள் வகை திரைப்படங்கள் என்ற பிரிவில் வருகின்றன. ஆரண்ய காண்டம், பகவதி, தனி ஒருவன், ராட்சசன் மற்றும் இமைக்கா நொடிகள் ஆகியவை இதற்கு உதாரணம்.

### குற்ற நகைச்சுவை
இது நகைச்சுவைத் திரைப்படம் மற்றும் குற்றத் திரைப்படங்களின் கலப்பு வகை ஆகும். மாரி, சூது கவ்வும், கோலமாவு கோகிலா மற்றும் மாரி 2 ஆகியவை இதற்கு உதாரணம்.

### குற்ற நாடகம்
இது நாடகம் மற்றும் குற்றத் திரைப்படங்களின் கலப்பு வகை ஆகும். அமரன், செக்கச்சிவந்த வானம், கபாலி மற்றும் நாயகன் ஆகியவை இதற்கு உதாரணம்.

### குற்றவியல் திரில்லர்
இது  பரபரப்பூட்டும் மற்றும் குற்றத் திரைப்படங்களின் கலப்பு வகை ஆகும். சின்னதுரை, பில்லா 2, கைதி கண்ணாயிரம் மற்றும் கணிதன் ஆகியவை இதற்கு உதாரணம்.

### சட்ட நாடகம்

இது நீதிக்கு புறம்பாக உண்மையான குற்றவாளிக்கு தண்டனை வழங்காமல் சதி மூலம் ஒரு அப்பாவியை தண்டிக்கும் வகை. பொன்மகள் வந்தாள், நேர்கொண்ட பார்வை ஆகியவை இதற்கு உதாரணம்.

### பொலிஸ் நடைமுறை
* தீரன் அதிகாரம் ஒன்று, ஆறாது சினம், யுத்தம் செய்

## மேற்கோள்கள்

பகுப்பு:திரைப்பட வகைகள்
போர் திரைப்படம்

**போர் திரைப்படம்** (War film) என்பது போருடன் தொடர்புடைய ஒரு திரைப்பட வகையாகும். இது பொதுவாக கடற்படை, வான்படை அல்லது தரைப்படை போன்றவற்றை மையமாக வைத்து காட்சிப்படத்தப்படும்  நாடகத் திரைப்படமாக இருக்கும்.

இந்த வகைத் திரைப்படத்தில் போர், உயிர்வாழ போராடுதல் மற்றும் தப்பித்தல், வீரர்களுக்கிடையேயான நட்புறவு, தியாகம், போரின் பயனற்ற தன்மை மற்றும் மனிதாபிமானமற்ற தன்மை, சமூகத்தின் மீதான போரின் விளைவுகள் மற்றும் போரினால் எழுப்பப்பட்ட தார்மீக மற்றும் மனித பிரச்சினைகள் ஆகியவை அடங்கும். போர் திரைப்படங்கள் பெரும்பாலும் கொரியப் போர்மற்றும் மிகவும் பிரபலமான இரண்டாம் உலகப் போர் பற்றியே எடுக்கப்படுகின்றது. இந்த திரைப்படங்கள் சொல்லப்பட்ட கதைகள் புனைகதை, வரலாற்று நாடகம் அல்லது சுயசரிதை இருக்கலாம்.

சீனா, இந்தோனேசியா, ஜப்பான் மற்றும் ரஷ்யா போன்ற நாடுகள் தங்களது சொந்த புரட்சிகரப் போர்களை மையமாகக் கொண்ட அதிரடி மற்றும் வரலாற்று திரைப்படங்கலிருந்து மாறுபட்ட போர்க்கால காதல்  வகை திரைப்படங்களை எடுத்துக்கொள்கின்றன. இதன் துணை வகையாக போர் எதிர்ப்பு, நகைச்சுவை, இயங்குபடம், பரப்புரை மற்றும் ஆவணப்படம் போன்றவை அடங்கும்.

என் மகன், கண்ணம்மா என் காதலி, மூன்றாம் உலகப்போர், காற்று வெளியிடை, உன்னை கொடு என்னை தருவேன் போன்ற தமிழ்த் திரைப்படங்கள் இதற்குள் அடங்கும்.

## மேற்கோள்கள்

பகுப்பு:திரைப்பட வகைகள்
மேற்கத்தியத் திரைப்படம்

**மேற்கத்தியத் திரைப்படம்** (Western Films) என்பது குறிப்பிடத்தக்க மேற்கத்திய திரைப்படங்கள் மற்றும் தொலைக்காட்சி தொடர்களின் வகை ஆகும். இந்த வகை திரைப்பட படைப்புகள் 1888 இல் லூயிஸ் லு பிரின்ஸின் என்பவரால் தொடங்கப்பட்டது. 1903 வரை திரைப்படங்கள் ஒரு-ரீலர்களாக இருந்தன வழக்கமாக 10 முதல் 12 நிமிடங்கள் வரை தயாரிக்கப்பட்டது.

இந்த வகை திரைப்படங்கள் கவ்பாய்ஸ் எனும் சொல்லப்படும் மேற்கத்திய இன மக்களின் வாழ்க்கை வரலாற்றை சித்தரித்து எடுக்கப்படுகின்றது. ஆரம்பகால திரைப்படங்களின் மிகவும் பிரபலமான படைப்பான *தி கிரேட் ட்ரெயின் ரொபெரி* என்ற திரைப்படம் வணிக ரீதியான மிக பெரிய வெற்றியை அடைந்தது.

## மேற்கோள்கள்

பகுப்பு:திரைப்பட வகைகள்
கிழக்காசிய மக்கள் மரபியல் வரலாறு

**கிழக்காசிய மக்களின் மரபியல் வரலாறு **  *(genetic history of East Asians)* கிழக்காசியப் பகுதிக்குள் அமைந்த மக்கள்தொகைகளின் மரபியல் கட்டமைப்பைச் சுட்டுகிறது.

## பண்டைய சியாங்னூ மக்கள்
சியாங்னு மக்கள் துருக்கியர், ஈரானியர், மங்கோலியர், யெனிசீனியர் ஆகிய பல இனக்குழு கலப்புள்ள நாடோடி மக்களின் கூட்டினக்குழுவினர் ஆவர் சீன வரலாற்றுத் தகவல்களின்படி, இந்நாடோடி மக்கள் கிமு மூன்றாம் நூற்றாண்டில் இருந்து கிபி முதல் நூற்றாண்டுவரை கிழக்காசியச் சுதெப்பிப் பகுதியில் வாழ்ந்துவந்துள்ளனர். சீனாவின் இருபத்துநான்கு வரலாற்றுத் தகவலின்படி, கிபி 209 இல் மோது சான்யூ எனும் பெருந்தலைவன் சியாங்னூ அரசமரபைத் தோற்றுவித்துள்ளான்.

பெரும்பான்மையான சியாங்னூ (89%) மரபன் வரிசைகள் ஆசிய ஒருமைப் பண்புக் குழுக்களையும் ஏறத்தாழ 11%  சியாங்னூ மரபன் வரிசைகள் ஐரோப்பிய ஒருமைப் பண்புக் குழுக்களையும் சார்ந்துள்ளன.

### தந்தைக் கால்வழிகள்
கடந்த பத்தாண்டுகளாக, சீனத் தொல்லியலாளர்கள் சின்சியாங் அகழாய்வு முடிவுகள் குறித்த பல ஆய்வறிக்கைகளை வெளியிட்டுள்ளனர். இவை சியாங்னூ உயர் அரசுகுலத்தாரின் மரபியலுட்கூறுகளை அறிவிக்கின்றன. குறிப்பாக ஆமி நகரின் அருகே அமைந்த பார்க்கோல் படுகைக்குக் கிழக்காக அமைந்த சின்சியாங்கில் உள்ள ஐகவுலியாங் கல்லறையின் (சியாங்னூ அரசரின் கோடைக்கால அரண்மனையாகக் கருதப்படும் கவுலியாங் கருங்கல் கல்லறை) கற்றூண்கள் மிகவும் அர்வமூட்டுபவை.  இந்தக் கற்றூண்கள் ஒன்றில் அகழ்ந்தெடுக்கப்பட்ட 12 ஆண்களது மரபன் பதக்கூறுகளின் முடிவுகளை வகைப்படுத்தியதில் அவற்றில் 6 பேர் ஒருமைப் பண்புக் குழு  Q1a* ( Q1a1-M120 அல்ல, Q1a1b-M25 அல்ல, Q1a2-M3 அல்ல) ஆகவும், 4 பேர் ஒருமைப் பண்புக் குழு  Q1b-M378, 2 Q* ( Q1a அல்ல, Q1b அல்ல: உட்கவைகளைத் தீர்மானிக்க முடியவிலை) ஆகவும் தீர்மானிக்கப்பட்டது.

ஓர் ஆய்வுரையில் (இலிகோங்யீ 2012), சின்சியாங்கில் அமைந்த கிமு இரண்டு அல்லது இரண்டாம் நூற்றாண்டைச் சேர்ந்த ஐகவுலியாங் கல்லறையில் இருந்து எடுத்த ஆண்களது ஒய் குறுமவக மரபன் பதக்கூறுகளை கட்டுரை ஆசிரியர் ஆய்வு செய்துள்ளார். இது சியங்னூ அரசர்களின் கோடைக்கால அரண்மனையாகவும் கருதப்படுகிறது. இக்கல்லறை ஆமி நகரின் அருகே அமைந்த பார்க்கோல் படுகைக்குக் கிழக்காக உள்ளது. இந்தக் களத்தில் அகழ்ந்தெடுக்கப்பட்ட 12 ஆண்களின் ஒய் குறுமவக மரபன் பதக்கூறுகள் Q-MEH2 (Q1a)  அல்லது Q-M378 (Q1b) ஒருமைப் பண்புக் குழுவாக அமைந்துள்ளதாகக் காட்டின.  Q-M378  ஆண்களில்  கல்லறையில் புதைக்கப்பட்ட ஒருபதி பேர் விருந்தோம்பிகளாகவும் மற்ற பாதிபேர் காவு கொடுக்கப்பட்டவர்களாகவும் கருதப்படுகிறது.
## மேற்கோள்கள்

## வெளி இணைப்புகள்
*https://investigativegenetics.biomedcentral.com/articles/10.1186/2041-2223-4-11/

பகுப்பு:கிழக்கு ஆசியா
பகுப்பு:கிழக்காசிய மக்கள்
பகுப்பு:மரபியல்
பகுப்பு:மாந்த மக்கள்தொகை மரபியல்
பகுப்பு:மரபியல் கால்வழி
மேற்கத்திய (வகை)

**மேற்கத்திய** (Western) என்பது 19 ஆம் நூற்றாண்டின் பிற்பகுதியில் மேற்கு அமெரிக்காவில் "பழைய மேற்கு" பாணியில் அமைக்கப்பட்ட புனைகதை வகையாகும். இதன் கதைகள் பொதுவாக ஒரு நாடோடி கவ்பாய் அல்லது சுழல் கைத்துப்பாக்கி மற்றும் மரைகுழல் துப்பாக்கி ஏந்திய வீரரின் வாழ்க்கையை மையமாகக் கொண்டுள்ளது.

கவ்பாய்ஸ் மனிதர்கள் துப்பாக்கி ஏந்தியவர்களாக பொதுவாக தொப்பி, கழுத்துப்பட்டை பந்தன், உள்ளாடைகள், ஸ்பர்ஸ், கவ்பாய் பூட்ஸ் போன்றவை அணிவார்கள். அமெரிக்கா , ஸ்பானியா, மெக்ஸிகோ போன்ற நாட்டை பூர்வீகமாக கொண்ட இவர்கள் கொள்ளையர், வேட்டைக்கார்,  சட்டவிரோதமாக சூதாட்டக்காரர்களாகவும், வீரர்கள் (குறிப்பாக எருமை வீரர் போன்ற குதிரைப்படை வீரர்), மற்றும் குடியேறியவர்கள் (விவசாயிகள், பண்ணையாளர்கள் மற்றும் நகர மக்கள்) போன்று வாழ்த்து வருகின்றனர். மேற்கத்தியர்கள் பெரும்பாலும் வனப்பகுதியில் கடுமையான சூழ்நிலையில் வாழ்ந்து வருகின்றனர்.

## கதை அமைப்பு
* காட்டு எல்லையில் ஒரு புகையிரத பாதை அல்லது தந்தி பாதை அமைத்தல்.
* பண்ணையாளர்கள் அல்லது பெரிய நில உரிமையாளர் தங்கள் குடும்ப பண்ணையை பாதுகாக்கிறார்கள்.
* பழிவாங்கும் கதைகள், அநீதி இழைக்கப்பட்ட ஒருவரால் துரத்தப்படுவதையும் பின்தொடர்வதையும் குறிக்கிறது.
* குதிரைப்படை வீரர்கள்  பூர்வீக அமெரிக்கர்களுடன் போராடுவது பற்றிய கதைகள்.
* சட்டவிரோத கும்பல் சதி.

## மேற்கோள்கள்


பகுப்பு:திரைப்பட வகைகள்
பகுப்பு:வகை வாரியாக புனைகதை
பகுப்பு:வகைகள்
ஆக்கிரமிப்பால் பாதிக்கப்பட்ட அப்பாவி சிறுவர்களுக்கான பன்னாட்டு நாள்

**ஆக்கிரமிப்பால் பாதிக்கப்பட்ட அப்பாவி சிறுவர்களுக்கான பன்னாட்டு நாள்** (*International Day of Innocent Children Victims of Aggression*) என்பது ஆண்டுதோறும் சூன் 4 அன்று ஐக்கிய நாடுகளால் நினைவுகூரப்படும் ஒரு நாளாகும். இது 1982 ஆகத்து 19 முதல் ஆண்டுதோறும் நினைவுகூரப்பட்டு வருகிறது.

ஆரம்பத்தில் இந்நாள் 1982 லெபனான் போரில் பாதிக்கப்பட்ட சிறுவர்கள் மீது கவனம் செலுத்தியது, பின்னர் இதன் நோக்கம் "உடல், மன மற்றும் உணர்ச்சி ரீதியான பாதிப்புகளுக்கு ஆளான உலகெங்கிலும் உள்ள குழந்தைகள் அனுபவிக்கும் வலியை" உணர்ந்துகொள்வதாக விரிவடைந்தது. இந்த நாள் குழந்தைகளின் உரிமைகளைப் பாதுகாப்பதற்கான ஐநாவின் உறுதிப்பாட்டை வலியுறுத்துகிறது.

## ஐநா தீர்மானம் ஈ-7/8
ஐக்கிய நாடுகளின் ஏழாவது அவசர சிறப்பு அமர்வில் இசுரேல்-பாலத்தீனப் பிணக்கு குறித்த கேள்வியைக் கருத்தில் கொண்ட ஐநா பொதுச் சபை, "இசுரேலின் ஆக்கிரமிப்புச் செயல்களால் பாதிக்கப்பட்ட ஏராளமான அப்பாவி பாலத்தீன, லெபனான் குழந்தைகளைப் பார்த்து மலைத்துப்போனதில்," ஒவ்வொரு ஆண்டும் சூன் 4 ஐ ஆக்கிரமிப்பால் பாதிக்கப்பட்ட அப்பாவி சிறுவர்களுக்கான பன்னாட்டு நாளாக நினைவுகூர முடிவு செய்தது. 31-வது முழுமையான கூட்டம் 19 ஆகத்து 1982.

## மேற்கோள்கள்

## வெளி இணைப்புகள்
*http://www.unric.org/en/latest-un-buzz/27571-international-day-of-innocent-children-victims-of-aggression-4-june 

பகுப்பு:சூன் சிறப்பு நாட்கள்
பகுப்பு:ஐக்கிய நாடுகளின் சிறப்பு நாட்கள்
பகுப்பு:மனித உரிமைகள்
பகுப்பு:ஐக்கிய நாடுகளும் மனித உரிமைகளும்
விளையாட்டுத் திரைப்படம்

**விளையாட்டுத் திரைப்படம்** (Sports film)  என்பது ஒரு திரைப்பட வகையாகும். இது விளையாட்டை  கருப்பொருளாக பயன்படுத்தி எடுக்கப்படுகின்றது. இதுபோன்ற விளையாட்டுத் திரைப்படங்கள் காதல், அதிரடி, உண்மை, வாழ்க்கை வரலாறு போன்ற துணை வகைத் திரைப்படங்களுடன் இணைத்து தயாரிக்கப்படுகின்றது. அமெரிக்கா நாட்டில் மோட்டார் பந்தயம், அமெரிக்கக் கால்பந்தாட்டம், மற்போர், குத்துச்சண்டை போன்ற விளையாட்டுகளையும், இந்தியாவில் துடுப்பாட்டம், சடுகுடு போன்ற விளையாட்டுகளை மையமாக வைத்தே பெரும்பாலான விளையாட்டுத் திரைப்படங்கள் எடுக்கப்படுகின்றன.

தமிழ்த் திரைப்படத்துறையில் விளையாட்டு சார்ந்த திரைப்படங்கள் எடுப்பது மிகவும் அரிதானது. ஆனாலும் எம். குமரன் சன் ஆஃப் மகாலட்சுமி, வெண்ணிலா கபடிகுழு, ஜீவா, சென்னை 600028, கென்னடி கிளப், வெண்ணிலா கபடிகுழு 2, தோனி, வல்லினம், சாம்பியன், பூலோகம், சென்னை 600028 II, இறுதிச்சுற்று, கனா, பிகில், போன்ற சில திரைப்படங்கள் வெளியாகி வெற்றியும் கண்டுள்ளது. ஹாலிவுட் திரைப்படத்துறையில் ஃபாரஸ்ட் கம்ப், இசுபேசு யாம், ராக்கி, பாஸ்ட் அன்ட் பியூரியஸ் 6, மில்லியன் டாலர் பேபி போன்ற பல திரைப்படங்கள் வெளியாகியுள்ளது. 2015 ஆம் ஆண்டு வெளியான  பியூரியஸ் 7 என்ற  திரைப்படம் அதிக வசூல் செய்த விளையாட்டுத் திரைப்படங்களில் ஒன்றாகும்.

## மேலும்

## மேற்கோள்கள்

பகுப்பு:திரைப்பட வகைகள்
மீநாயகன் திரைப்படம்

**மீநாயகன் திரைப்படம்** (Superhero film) என்பது ஒன்று அல்லது அதற்கு மேற்பட்ட மீநாயகன்களின் செயல்களை மையமாகக் கொண்ட ஒரு திரைப்பட வகை ஆகும். இந்த வகைத் திரைப்படம் மனித வாழ்விற்கு அப்பாற்பட்ட சக்திகளை கொண்ட நபர்களை பற்றி சித்தரிக்கப்படுகின்றது. இந்த சக்திகள் வேற்று கிரகவாசிகள், விபத்துகள் மற்றும் மந்திரங்கள் மூலம் இவர்களுக்கு கிடைக்கப்பெறுகின்றது. அதன் பிறகு மனித நேயமற்ற செயல்களை செய்யும் சூப்பர்வில்லன் மற்றும் வேற்று கிரகவாசிகளிடமிருந்து இந்த பூமியை எப்படி மீநாயகன்கள் காப்பாற்றுகின்றார்கள் என்றே சித்தரிக்கப்படுகின்றது. 

இந்த படங்களில் பொதுவாக அதிரடி, சாகசம், கனவுருப்புனைவு அல்லது  அறிவியல் புனைகதைகளை மையமாக வைத்து ஒரு குறிப்பிட்ட கதாபாத்திரத்தின் மூலம் சித்தரிக்கப்படுகின்றது. இந்த திரைப்படத்தில் இவர்களுக்கு கிடைக்கப்பெறும் சிறப்பு சக்திகளின் தோற்றம் மற்றும் அவர்களின் உதவும் குணங்களை பற்றியே கதை நகர்கின்றது.

பெரும்பாலான மீநாயகன் திரைப்படங்கள் மீநாயகன் வரைகதையை அடிப்படையாகக் கொண்டே எடுக்கப்படுகின்றது. சில திரைப்படங்கள் இயந்திர மனிதத் தொடர், விண்கல் நாயகன் போன்ற அசல் திரைப்படங்களாகவும் எடுக்கப்பட்டுள்ளது. மேலும் வானொலித் தொடர், தொலைக்காட்சி தொடர் மற்றும் ஜப்பான் நாட்டு மங்கா கதைகளையும் மையமாக வைத்து எடுக்கப்பட்டுள்ளது. 2000 களில் ஆரம்பத்தில், மீநாயகன்  திரைப்படம் உலகளவில் ஆதிக்கம் செலுத்தும் வடிவமாக மாறியுள்ளது. 2000 ஆம் ஆண்டிலிருந்து மிகவும் குறிப்பிடத்தக்க மற்றும் வெற்றிகரமான சூப்பர் ஹீரோ படங்கள் 20ஆம் சென்சுரி பாக்ஸ் இன் எக்ஸ்-மென், சாம் ரைமி இயக்கிய இசுபைடர் மேன், பிக்சார் இன் தி இன்கிரெடிபில்ஸ், கிறிஸ்டோபர் நோலன் இயக்கிய பேட் மேன்,  மார்வெல் திரைப் பிரபஞ்சம் தயாரித்த அயன் மேன் மற்றும் டிசி தயாரித்த சூப்பர் மேன் போன்ற பல திரைப்படங்கள் வெளியாகியுள்ளது.

இது வணிக ஆதிக்கத்திற்கு பெரும் பங்கை வகிக்கின்றது. அகாதமி விருது போன்ற விருதுகளும் வென்றுள்ளது. சில தருணங்களில் நேயர்களின் மத்தியில் நேர்மறையான விமர்சனங்களையும் பெற்றுள்ளது. அதிரடி, திகில், கனவுருப்புனைவு, நகைச்சுவைத் திரைப்படம் போன்ற பல்வேறு வகைகளில் மீநாயகன் திரைப்படங்கள் வெளியாகி வணிக ரீதியாக வெற்றி பெற்றுள்ளன.

## மேலும்

## மேற்கோள்கள்

பகுப்பு:திரைப்பட வகைகள்
திரைப்பட வகைகள்

**திரைப்பட வகைகள்** (Film genre) என்பது ஒரு உணர்ச்சிபூர்வமான  அழகியல் அணுகுமுறை கதை கூறுகளை அடிப்படையாகக் கொண்ட ஒரு இயக்க பட வகையாகும். இது இலக்கிய வகை விமர்சனத்தின் கோட்பாடுகளிலிருந்து பெரிதும் ஈர்க்கப்பட்ட திரைப்பட வகைகள் பொதுவாக மரபுகள், கதாபாத்திரங்கள் மற்றும் நடிகர்களால் வரையறுக்கப்படுகின்றன.

வகை என்பது திரைப்படத்தின் வகையையோ அல்லது அதன் வகையையோ மட்டும் குறிக்கவில்லை; ஒரு படம் குறித்த பார்வையாளர் எதிர்பார்ப்புகள் மற்றும் பொதுவான கட்டமைப்புகளை உருவாக்கும் நிறுவன சொற்பொழிவுகளும் முக்கியப் பங்கு வகிக்கின்றன.

பெரும்பாலும் தமிழ்த் திரைப்படங்கள் மசாலா, குடும்பம், அதிரடி, காதல், நகைச்சுவை போன்ற வகைகளை கொண்டு தயாரிக்கப்படுகின்றன.

## திரைப்பட வகைகள்

* அதிரடி
* ஆவணம்
* உண்மை
* கலை
* காதல்
* கிராமம்
* குடும்பம்
* சட்ட நாடகம்
* சமூகம்
* தற்காப்பு
* நகைச்சுவை நாடகம்
* நகைச்சுவைத் திரைப்படம்
* நாடகம்
* பயண ஆவணப்படம்
* திகில்
* மசாலா
* வரலாறு
* பகடி
* வாழ்க்கை வரலாறு  
* சாகசம்  
* கல்வி  
* காவியம்  
* கனவுருப்புனைவு
* மர்மம் 
* அறிபுனை
* ஊமைத் திரைப்படம்
* பரபரப்பூட்டும் 
* குற்றவியல்
* போர்  
* மேற்கத்திய  
* விளையாட்டு  
* மீநாயகன்

## மேற்கோள்கள்

## வெளிப்புற இணைப்புகள்
*Genres of film 

*Genres and Themes, BFI screenonline 
*Finding Books on Film Genres, Styles and Categories, Yale University Library
* "A Semantic/Syntactic Approach to Film Genre", by Rick Altman] SCRIBD academia.edu (PDF)
* "Review: Film/Genre by Rick Altman", by Leger Grindon. .


பகுப்பு:திரைப்படக் கோட்பாடு
இராசிவ் காந்தி உயிரி தொழிற்நுட்ப மையம்

**இராசிவ் காந்தி உயிரிதொழிற்நுட்ப மையம்** (**Rajiv Gandhi Centre for Biotechnology**) என்பது இந்திய ஆராய்ச்சி நிறுவனம் ஆகும். இது கேரள மாநிலத்தின் தலைநகரான திருவனந்தபுரத்தில் அமைக்கப்பெற்றுள்ளது. இந்த மையம் இந்திய அரசின் உயிரிதொழிற்நுட்ப துறையின் கீழ் அமைக்கப்பட்ட தன்னாட்சி நிறுவனம் ஆகும். இதற்கு முன்பாக, இந்த மையம் கேரள அரசின் ஒர் ஆராய்ச்சி மற்றும் மேம்பாடு மையமாக இருந்துவந்தது.    

மேனாள் குடியரசுத் தலைவர், அப்துல் கலாம் அவர்களால், 18 நவம்பர் 2002 அன்று இந்த மையம் துவங்கி வைக்கப்பட்டது. இந்நிறுவனம் மூலக்கூறு உயிரியல் சார்ந்த ஆராய்ச்சிகளை மேற்கொள்ளும் ஆழ்நுட்பமான துறைகளைக் கொண்டுள்ளது. அவையாவன: 

* புற்றுநோய் ஆராய்ச்சி 
* இருதய நோய் மற்றும் நீரிழிவு உயிரியல் 
* நோய்க்கிருமி உயிரியல் 
* மீளுருவாக்க உயிரியல் 
* செடிசார்ந்த உயிரிதொழிற்நுட்பம் & நோய் உயிரியல் 
* நரம்பு சார் உயிரியல் 
* இனப்பெருக்க உயிரியல் 
* பல்துறை உயிரியல்
அண்மையில், (2020) பி.எஸ்.எல் 4 ஆய்வகப் அமைப்புப் பணிகள் தொடங்கியது.

## மேற்கோள்கள்

பகுப்பு:ஆய்வு நிறுவனங்கள்
பகுப்பு:இந்திய அறிவியல் மற்றும் தொழில்நுட்ப அமைச்சகம்
காலை நிகழ்ச்சி

**காலை நிகழ்ச்சி** (morning show) என்பது தொலைக்காட்சி நிகழ்ச்சியின் ஒரு வகை ஆகும். இந்த நிகழ்ச்சி காலை 5 மணி தொடக்கம் காலை 10 மணி வரை ஒளிபரப்பாகிறது. இந்த நேரத்தில் பக்தி பாடல்கள், மருத்துவ நிகழ்ச்சி, நேரடி உரையாடல், செய்திகள், கலந்துரையாடல், சமையல் நிகழ்ச்சி, யோகா போன்ற பல பாணியில் நிகழ்ச்சிகள் வழங்கப்படுகின்றது.

முதல் காலை நேர நிகழ்ச்சியான *டுடே* என்ற நிகழ்ச்சி  14 ஜனவரி 1952 அன்று என்.பி.சி என்ற தொலைக்காட்சியில் ஒளிபரப்பப்பட்டது. இது முதல் மற்றும் மிக நீண்ட காலமாக ஒளிபரப்பாகும் அமெரிக்க நாட்டு நிகழ்ச்சி ஆகும்.

## ஒளிபரப்பான காலை நிகழ்ச்சி

## மேற்கோள்கள்

பகுப்பு:தொலைக்காட்சி வகைகள்
பகுப்பு:கலந்துரையாடல் தொலைக்காட்சி நிகழ்ச்சிகள்
பகுப்பு:தொலைக்காட்சி சொல்லியல்
பகுப்பு:புனைகதை அல்லாத தொலைக்காட்சித் தொடர்கள்
பகல்நேர நிகழ்ச்சி

**பகல்நேர நிகழ்ச்சி** (Daytime show) என்பது தொலைக்காட்சி நிகழ்ச்சியின் ஒரு வகை ஆகும். இந்த நிகழ்ச்சி காலை 10 மணி தொடக்கம் மாலை 4 மணி வரை ஒளிபரப்பாகிறது. பகல்நேர நிகழ்ச்சி பெரும்பகுதி பொதுவாக பெண்களை இலக்காகக் கொண்டது (குறிப்பாக, இல்லத்தரசிகள்). இந்த நேரத்தில் நாடகத் தொடர், திரைப்படம், விளையாட்டு நிகழ்ச்சி, உரையாடல் நிகழ்ச்சி போன்ற பல பாணியில் நிகழ்ச்சிகள் வழங்கப்படுகின்றது.

தமிழில் பகல்நேர நிகழ்ச்சியில்  நாடகத் தொடர்கள் தான் முக்கியமான பங்கை வகிக்கின்றது. சன் தொலைக்காட்சி, விஜய் தொலைக்காட்சி, ஜீ தமிழ் போன்ற அலைவரிசைகளில் பல தொடர்கள் ஒளிபரப்பாகி வெற்றியும் கண்டது. சில தொலைக்காட்சியில் தொடர்கள் மற்றும் நிகழ்ச்சிகளை மறு ஒளிபரப்பு செய்தும் வருகின்றது. பெரும்பாலான தொலைக்காட்சியில் திரைப்படங்களும் ஒளிபரப்பு செய்யப்படுகின்றது.

## பகல்நேர தொடர்கள்

* அக்னி நட்சத்திரம்
* பாண்டவர் இல்லம்
* நிலா
* மின்னலே
* தமிழ்ச்செல்வி
* சந்திரலேகா
* மகராசி.
* சுந்தரி நீயும் சுந்தரன் நானும்
* பொண்ணுக்கு தங்க மனசு
* பொம்முக்குட்டி அம்மாவுக்கு
* ஈரமான ரோஜாவே
* அன்புடன் குஷி
* கண்டு கொண்டேன் கண்டு கொண்டேன்
* இரட்டை ரோஜா
* ராஜாமகள்

## மேற்கோள்கள்

பகுப்பு:தொலைக்காட்சி வகைகள்
பகுப்பு:தொலைக்காட்சி சொல்லியல்
தி பிரின்ஸ்

**த பிரின்ஸ்** ( ,   ) என்பது 16 ஆம் நூற்றாண்டய அரசியல் ஆய்வு நூலாகும் . இது இத்தாலிய இராசதந்திரியும் அரசியல் கோட்பாட்டாளருமான நிக்கோலோ மாக்கியவெல்லியால் எழுதப்பட்டது. இவரது கடிதத்திலிருந்து, 1513 ஆம் ஆண்டில் இதன் ஒரு பதிப்பு *டி பிரின்சிபாட்டிபஸ்* (*Of Principalities*).  என்ற லத்தீன் பெயரில்  விநியோகிக்கப்பட்டதாகத் தெரிகிறது.  இருப்பினும், இதன் அச்சிடப்பட்ட பதிப்பு 1532 வரை வெளியிடப்படவில்லை. மச்சியாவெல்லி இறந்து ஐந்து ஆண்டுகளுக்குப் பிறகு, இது மெடிசி போப் கிளெமென்ட் VII இன் அனுமதியுடன் வெளியிடபட்டது. ஆனால் "உண்மையில் இதற்கு நீண்ட காலத்திற்கு முன்பே, த *பிரின்ஸ்* ஆக்கத்தின் கையெழுத்துப் பிரதி தோன்றியதிலிருந்து, இந்த எழுத்துக்கள் குறித்து சர்ச்சைகளை எழுந்தன".

இது ஒரு பாரம்பரிய படைப்பு என கருதப்பட்டாலும்,  குறிப்பாக இது புதுமையானது என்று பொதுவாக ஒப்புக்கொள்ளப்படுகிறது. காரணம் இது லத்தீன் மொழியில் அல்லாமல்   இத்தாலிய வடக்கு வட்டார மொழியில் எழுதப்பட்டது. இது டான்டேவின் *தெய்வீக நகைச்சுவை* மற்றும் மறுமலர்ச்சி இலக்கியத்தின் பிற படைப்புகள் வெளியானதிலிருந்து பிரபலமடைந்தது.

## நூல்

நிக்கோலோ மாக்கியவெல்லி வேறு பல நூல்களை எழுதி இருந்தாலும் இவருக்குப் புகழையும், எதிர்மறை விமர்சனத்தையும் பெற்றுத்தந்த நூலாகவும் புகழ்வாய்ந்த நூலாக **த பிரின்ஸ்** உள்ளது.

இந்த ஆராய்ச்சி நூலில், இவர்  குறிப்பாக முடியரசுகளைப் பற்றி ஆராய்கிறார். இந்த நூலின் தலைப்பே இது முடியரசை ஆதரித்து எழுதப்பட்ட நூல் என்பதைக் காட்டுகிறது.  நூலில் இவர் தன் கருத்துக்களைத் தெள்ளத் தெளிவாக எடுத்துச் சொல்கிறான். அரசியல் அறிவியலைப் பற்றிப் புதுமையான சிந்தனைகளை முதன் முதலில் இவர் இந்த நூலில் தான் வெளிப்படுத்தியிருக்கிறார். இவருக்கு முன் இப்படிச் சிரித்தவர்கள் கிடையாது எனப்படுகிறது. எப்பாடுபட்டேனும் அரசியலில் வெற்றியை நிலைநாட்ட வேண்டும் என்ற எண்ணத்தைத் தான் இவர் இந்த நூலில் கூறியிருக்கிறார்.

ஓர் அரசு நிலை பெறுவதற்காகக் கையாளக் கூடிய வழிகள் எப்படிப்பட்டவையாயினும் அவை வரவேற்கக் கூடியனவே என்று இந்த நூலில் இவர் கூறுகிறார். அரசியல் வெற்றிக்காக, சூழ்ச்சியும், நேர்மையற்ற முறைகளையும் கொடுமைகளையும் - ஏன் கொலைகளையும் கூடச் செய்யலாம் என்று (நம் மகாபாரதத்து அரசியல் சகுனியைப் போல) சொல்லியுள்ளார்.

1559-ஆம் ஆண்டில் உரோமாபுரியில் தடை செய்யப்பட்ட பநைல்களின் பட்டியலில் இந்த நூலும் சேர்க்கப்பட்டது.

## நூலின் தாக்கம்
தி பிரின்ஸ் நூலானது பல நாடுகளின் அரசியல்வாதிகளுக்குப் பலவகைகளில் பயன்பட்டிருக்கின்றது.  இருபதாம் நூற்றாண்டில் பெரும்பாலான அரசியல்வாதிகளுக்கு மூலக்கருத்தைக் கொடுக்கும் கருவூலமாக மாக்கியவெல்லியின் சிந்தனையில் விளைந்த இந்த அரசியல் நூல்கள் பயன்பட்டிருக்கின்றது. 
இத்தாலியின் சர்வாதிகாரியாக விளங்கிய முசோலினி கல்லூரி மாணவராயிருக்கும்போது. டாக்டர் பட்டம் பெறுவதற்காகத் தான் எழுத வேண்டிய பொருளாராய்ச்சிக் கட்டுரைக்கு இந்த நூலையே தேர்ந்தெடுத்துக் கொண்டார். இட்லரின் படுக்கையறையில் அவர்  படிப்பதற்காகப் பயன்படுத்திய நூல்களில் தி பிரின்ஸ் நூலானது முக்கியமானது. மாகிஸ் வேனர் என்ற பேராசிரியர் இந்த நூல்களுக்கும் தாம் எழுதியுள்ள முன்னுரையில், லெனினும், ஸ்டாலினும் கூட மாக்கியவெல்லியின் இந்த நூலைத் தஞ்சமடைந்திருக்கிறார்கள் என்று குறிப்பிட்டிருக்கிறார்.
## வெளி இணைப்புகள்

## குறிப்புகள்

பகுப்பு:1532 நூல்கள்
பகுப்பு:நிக்கோலோ மாக்கியவெல்லியின் படைப்புகள்
தமிழ்நாடு சேமிப்புக் கிடங்கு நிறுவனம்

**தமிழ்நாடு சேமிப்புக் கிடங்கு நிறுவனம்**  (**Tamilnadu Warehousing Corporation**), தமிழக அரசு கொள்முதல் செய்த உணவு தானியங்களை சேமிக்கும் பொருட்டு தமிழ்நாடு அரசால் 2 மே 1958-இல் நிறுவப்பட்ட பொதுத்துறை நிறுவனம் ஆகும். இதன் மேலாண்மை இயக்குநர் இ ஆ ப அதிகாரி ஆவார். மேலும் இந்நிறுவனத்திற்கு தலைவர் உள்ளடக்கிய 11 இயக்குநர்களைக் கொண்ட குழு உள்ளது. இதன் குழுமத் தலைவர் மற்றும் 5 இயக்குநர்கள் தமிழ்நாடு அரசாலும், 5 இயக்குநர்கள் மத்திய சேமிப்புக் கிடங்கு நிறுவனத்தின் சார்பாகவும் நியமனம் செய்யப்படுகின்றனர். இதன் தலைமையிடம் 82, அண்ணா சாலை, கிண்டி, சென்னை (அசுஎ) 600032-இல்   இயங்குகிறது.  இந்நிறுவனத்திற்கு காஞ்சிபுரம், கடலூர், மேட்டுப்பாளையம், திண்டுக்கல், சேலம், திருநெல்வேலி மற்றும் திருச்சிராப்பள்ளி நகரங்களில் உள்ள ஏழு மண்டல அலுவலகங்களை நிர்வகிக்க மூத்த மண்டல அதிகாரிகள் உள்ளனர். இந்நிறுவனத்திற்கு தமிழ்நாடு முழுவதும் 57 இடங்களில் பெரிய அளவிலான 256 சேமிப்புக் கிடங்கிகள் உள்ளது. இந்நிறுவனத்தின் சேமிப்புத் திறன் 7.34 இலட்சம் மெட்ரிக் டன் ஆகும். 

## நோக்கம்
நவீன வசதிகளுடன் கூடிய சேமிப்பு வசதிகளை விவசாயிகள் மற்றும் பிற வியாபார நிறுவனங்களுக்கு வழங்குவதற்காகவும், விவசாயிகள் மற்றும் வியாபார நிறுவனங்களின் பொருட்களுக்கு தகுந்த பாதுகாப்பு வசதிகள் வழங்குவதை உறுதி செய்வதற்காகவும் தோற்றுவிக்கப்பட்டது. இந்நிறுவனம் பொருட்களின் சேமிப்பு இழப்பினை கட்டுப்படுத்தவும், பொருட்களின் சேமிப்புத் திறனை மேம்படுத்துவதையும் முக்கிய நோக்கமாகக் கொண்டு, சேமிப்புக் கிடங்குகளைக் கட்டியும், இயக்கியும் வருகிறது. மேலும், சந்தை வாய்ப்புகளை ஆய்வு செய்து மாநிலத்தின் ஒவ்வொரு பகுதியிலும் உள்ள விவசாயிகள் மற்றும் இதர வியாபார நிறுவனங்கள் தங்களின் உற்பத்திப் பொருட்களை சேமிப்பதற்காக, சேமிப்புக் கிடங்குகள் தமிழ்நாடு முழுவதும் உருவாக்கப்பட்டுள்ளன. 

## கிடங்கியின் பெரிய பயன்பாட்டாளர்கள்
இந்நிறுவனத்தின் சேமிப்புக் கிடங்குகளை பெருமளவில் இந்திய உணவுக் கழகம், தமிழ்நாடு நுகர்பொருள் வாணிபக் கழகம், தமிழ்நாடு பாடநூல் கழகம்,  ஆவின், தமிழ்நாடு மாநில விற்பனைக் கழகம், சர்க்கரை ஆலைகள், உர உற்பத்தி நிறுவனங்கள், தமிழ்நாடு கூட்டுறவு விற்பனை இணையம், இந்திய புகையிலை நிறுவனம், தமிழ்நாடு செய்தித்தாள் காகித நிறுவனம், தேசிய கூட்டுறவு விற்பனை இணையம், தனியார் வியாபார நிறுவனங்கள் மற்றும் விவசாயிகள் ஆகியோர்களால் பயன்படுத்தப்பட்டு வருகின்றன.

## சலுகைகள்
அரசு நிறுவனங்கள், பொதுத்துறை நிறுவனங்கள் மற்றும் விவசாயிகளுக்கு சேமிப்பு கிடங்கில் தங்கள் பொருட்களை இருப்பு வைப்புக் கட்டணத்தில் 10% முதல் 30 வரை தள்ளுபடி வழங்குகிறது.

## மேற்கோள்கள்


## வெளி இணைப்புகள்
*  தமிழ்நாடு சேமிப்புக் கிடங்கு நிறுவனத்தின் அதிகாரப்பூர்வ இணையத்தளம்
* IT Raid at TN Warehousing Corporation MD's House

பகுப்பு:தமிழ்நாடு அரசு நிறுவனங்கள்
*
தமிழ்நாடு நுகர்பொருள் வாணிபக் கழகம்

**தமிழ்நாடு நுகர்பொருள் வாணிபக் கழகம்** (**Tamil Nadu Civil Supplies Corporation**) அரிசி, கோதுமை, பருப்பு, மண்ணென்ணெய், ரவா, உணவு எண்ணெய் போன்ற உணவுப் பொருட்களை நியாயவிலைக் கடைகள் மூலம் குறைந்த விலையில் மக்களிடையே பொது விநியோகம் செய்வதற்காக இந்நிறுவனத்தை தமிழ்நாடு அரசு 1972-ஆம் ஆண்டில் நிறுவியது.

## நோக்கம்
* நெல், கோதுமை, பருப்பு போன்ற பொருட்களை கொள்முதல் செய்வது. 
* கொள்முதல் செய்த உணவுப் பொருட்களை தமிழ்நாடு அரசு சேமிப்புக் கிடங்கிகளில் சேமித்து வைத்தல்.
* கொள்முதல் செய்த உணவுப் பொருட்களை பொது விநியோகத் திட்டத்திற்காக நியாயவிலைக் கடைகளுக்கு அனுப்பி வைத்தல்.

## நடவடிக்கைகள்
* நெல் போன்ற உணவு தானியங்களை வேளாண் குடிமக்களிடமிருந்து நேரடிக் கொள்முதல் செய்வது.
* நெல்லை அரைப்பதற்கு 22 நவீன அரிசி ஆலைகளை இயக்குதல் 
* பொது விநியோகத்திற்காக இந்நிறுவனத்தின் அமுதம் சிறப்பங்காடிகள்  மூலம் குடும்ப அட்டைதாரர்களுக்கு ரேசன் பொருட்களை வழங்குதல்
* கடலூர், திருப்பத்தூர் (வேலூர்), பட்டுக்கோட்டை, ஆரணி, திருச்சி, உதகமண்டலம், மண்டபம் மற்றும் இராமேசுவரம் ஆகிய இடங்களில் பெட்ரோல், டீசல் விநியோகம் செய்வதற்கு பங்க்குகளை இயக்குகிறது.
* உணவு தானியங்களை சேமித்து வைக்க 17 சேமிப்பு கிடங்குகளை இயக்குகிறது.

## மேற்கோள்கள்

## வெளி இணைப்புகள்
* http://www.tncsc.tn.gov.in/ Official Website
* http://www.consumer.tn.gov.in/ Civil Supplies and Consumer Protection Department

பகுப்பு:தமிழ்நாடு நுகர்பொருள் வாணிபக் கழகம்
பகுப்பு:தமிழ்நாடு அரசு நிறுவனங்கள்
நேர்காணல் (ஊடகவியல்)

**நேர்காணல்** (Journalistic interview) பத்திரிகை அல்லது தொலைக்காட்சி நேர்காணல் என்பது இரண்டு அல்லது அதற்கு மேற்பட்ட நபர்களுக்கிடையேயான உரையாடலின் வடிவத்தை எடுக்கிறது.  நேர்காணல் செய்பவர் நேர்முகத் தேர்வாளரிடமிருந்து உண்மைகளை அல்லது அறிக்கைகளைப் பெற கேள்விகளைக் கேட்கிறார். நேர்காணல்கள் பத்திரிகை மற்றும் ஊடக அறிக்கையிடலின் ஒரு நிலையான பகுதியாகும். பத்திரிகையில் நேர்காணல்கள் என்பது தகவல்களைச் சேகரிக்கப் பயன்படுத்தப்படும் மிக முக்கியமான முறைகளில் ஒன்றாகும். பத்திரிகையில் கேள்வி பதில் நேர்காணல் 1850 களில் இருந்தே இருந்தாலும், முதல் நேர்காணல் 1756 ஆம் ஆண்டு நடைபெற்றது.

## மேற்கோள்கள்

பகுப்பு:தொலைக்காட்சி வகைகள்
பகுப்பு:ஊடகவியல்
மருத்துவ நாடகம்

**மருத்துவ நாடகம்** (*Medical drama*) எனப்படுவது தொலைக்காட்சி மற்றும் திரைப்படம் வகைகளில் ஒன்றாகும். இது ஒரு மருத்துவமனையில் பணி புரியும் மருத்துவர்கள், ஊழியர்கள் மற்றும் நோயாளிகளின் வாழ்க்கையை மையமாகக் கொண்டு எடுக்கப்ப்டுகின்றது. ஒரு பொதுவான மருத்துவ நாடகத்தில் இரண்டு வைத்தியர்கள் காதலிக்கும் ஒரு கதைக்களம் இருக்கலாம். அல்லது மருத்துவத் துறையில் மேற்கொள்ளும் சவால்கள் கதைக்களமாகவும் இருக்கலாம்.

தற்போது உலகிலேயே மிக நீண்ட காலமாக இயங்கும் மருத்துவ நாடகம் பிரித்தானிய நாட்டை சேர்த்த *கேஷுவல்டி* என்ற தொடர் ஆகும். இது 1986 ஆம் ஆண்டு முதல் ஒளிபரப்பாகிறது, மேலும் நீண்ட காலமாக இயங்கும் மருத்துவ தொடர் *ஜெனரல் ஹாஸ்பிடல்* என்ற தொடர் ஆகும். இது 1963 ஆம் ஆண்டு முதல் ஒளிபரப்பாகிறது. 1951 ஆம் ஆண்டில் முதன்முதலில் ஒளிபரப்பப்பட்ட *சிட்டி ஹாஸ்பிடல்* என்ற தொடர் முதல் மருத்துவ நாடகமாகும்.

தமிழ் தொலைக்காட்சித் துறையில் சாந்தி நிலையம், உயிர்மெய், வல்லமை தாரையோ, ரன் போன்ற சில தொடர்கள் ஒளிபரப்பானது. எமேர்ஜென்சி கபுள், குட் டாக்டர், டி-டே போன்ற பல கொரியன் நாடகங்களும் இதற்குள் அடங்கும்.

## மேற்கோள்கள்

பகுப்பு:தொலைக்காட்சி வகைகள்

பகுப்பு:நாடக வகைகள்
பிரதம மந்திரி சுரக்‌ஷா பீமா விபத்துக் காப்பீட்டுத் திட்டம்

**பிரதம மந்திரி சுரக்‌ஷா பீமா விபத்துக் காப்பீட்டுத் திட்டம்** என்பது இந்திய அரசால் உறுதி அளிக்கப்படும் விபத்துக் காப்பீடு இந்தியா திட்டம் ஆகும். இத்திட்டம் முதன்முதலாக இந்திய அரசின் 2015-ஆண்டு பட்ஜெட் உரையின் போது மத்திய நிதி அமைச்சர் அருண் ஜெட்லியால் பிப்ரவரி 2015-இல் அறிவிக்கப்பட்டது  பின்னர் பிரதமர் நரேந்திர மோதி அவர்களால்  8 மே 2015 அன்று  கொல்கத்தாவில் முறைப்படி துவக்கி வைக்கப்பட்டது.

## திட்டத்தின் அம்சங்கள்
பிரதம மந்திரி சுரக்‌ஷா பீமா விபத்துக் காப்பீட்டுத் திட்டமானது 18 முதல் 70 வயது நிரம்பிய, வங்கிக் கணக்கு வைத்துள்ள, இந்தியாவில் வசிக்கும் அல்லது வெளிநாட்டில் வசிக்கும் இந்தியக் குடிமக்களுக்கு கிடைக்கப் பெறும் திட்டமாகும். வருடத்திற்கு சந்தா ரூ.12-வரிகள் இல்லாமல். சந்தா கட்டணத்திற்கு ஜி.எஸ்.டி. வரியிலிருந்து விலக்கு அளிக்கப்பட்டுள்ளது.  சந்தாத் தொகை ஒவ்வொரு ஆண்டும் வங்கிக் கணக்கில் இருந்து நேரடியாக எடுத்துக்கொள்ளப்படும். விபத்துக் காப்பீட்டுத் திட்டமானது ஜூன்  1-ஆம் தேதியிலிருந்து மே 31-ஆம் தேதிவரை காப்பீடு அளிக்கக்கூடிய திட்டமாக பொதுத்துறை காப்பீட்டு நிறுவனங்களால் வழங்கப்படும்.

விபத்தினால் உயிரிழப்பு அல்லது முழு உடற்பாக செயலிழப்பு ஏற்பட்டால் ரூ. 2 லட்சமும் பகுதி உடற்பாக செயலிழப்பு ஏற்பட்டால் ரூ. 1 லட்சமும் காப்பீடாக வழங்கப்படும். முழு உடற்பாக செயலிழப்பு என்பது இரண்டு கண்களும் அல்லது கைகளும் அல்லது கால்களும் செயல்பட முடியாமல் போதல் என வரையறுக்கப்பட்டுள்ளது.  
 
வங்கிக் கணக்கு வைத்துள்ள எவரும் இணைய வழி வங்கிச் சேவையின் மூலம் வருடத்தின் எந்தக் காலத்திலும் இத்திட்டத்தில் சேரலாம்.

## குறை விமர்சனம்
இத்திட்டத்தினால் ஏற்படும் நட்டம் படிப்படியாக உயர்ந்து வருவதால் சந்தாத் தொகையை உயர்த்துமாறு பொதுக்காப்பீட்டு நிறுவனங்கள் அரசுக்கு வேண்டுகோள் விடுத்துள்ளன.

## பலன்கள்
31 மார்ச் 2019 வரை, 15.47 கோடி மக்கள் இத்திட்டதில் இணைந்துள்ளனர். 32,176 விண்ணப்பங்கள் ஏற்கப்பட்டு ரூ. 643.52  கோடி ரூபாய் காப்பீட்டுத் தொகையாக வினியோகம் செய்யப்பட்டுள்ளது.

ஏப்ரல் 2017 இல், அரியானா மாநில அரசுHaryana Government அம்மாநிலத்தில் வசிக்கும் 18–70 வயதுடையோர் அனைவரும் இக்காப்பீட்டுத் திட்டத்தில் சேர்க்கப்படுவர் என்றும் சேர்ந்தவர்களுக்கு செலுத்தும் சந்தாத் தொகையை மாநில அரசு அவர்களுக்குத் திரும்பக் கொடுக்கும் என்றும் அறிவித்தது.

## மேலும் பார்க்க
* ஜன் தன் திட்டம்
* பிரதம மந்திரி ஜீவன் ஜோதி பீமா ஆயுள் காப்பீட்டுத் திட்டம்
* அடல் ஓய்வூதியத் திட்டம்
* வைப்பு காப்பீடு மற்றும் கடன் உத்தரவாதக் கழகம்

## உசாத்துணை

பகுப்பு:இந்திய அரசுத் திட்டங்கள்
பகுப்பு:இந்தியாவில் வங்கியியல்
பகுப்பு:மோதி ஆட்சியின் திட்டங்கள்
பகுப்பு:இந்தியாவில் சமூகப் பாதுகாப்பு
பகுப்பு:இந்தியாவில் காப்பீடு
பகுப்பு:இந்திய அரசின் திட்டங்கள்
திஸ்காசஸ் ஆன் லிவி

**திஸ்காசஸ் ஆன் லிவி** ( , அதாவது "டிட்டஸ் லீவியசின் முதல் பத்துப் புத்தகங்களைப் பற்றிய ஆராய்ச்சி ") என்பது 16 ஆம் நூற்றாண்டின் முற்பகுதியில் (சி. 1517)  *[[த பிரின்ஸ்|தி பிரின்ஸ்]]* நூலை எழுதியதற்காக சிறப்பாக அறியப்படும் இத்தாலிய எழுத்தாளரும் அரசியல் கோட்பாட்டாளருமான நிக்கோலோ மாக்கியவெல்லி எழுதிய அரசியல் வரலாறு மற்றும் மெய்யியல் படைப்பாகும் . *திஸ்காசஸ் ஆன் லிவி* நூலானது இவர் இறந்த பிறகு 1531 இல் போப்பாண்டவர் அனுமதியுடன் வெளியிடப்பட்டது. 

கி.மு. 293 இல் மூன்றாம் சாம்னைட் போரின் முடிவில் உரோமைக் குடியரசு விரிவாக்கம் தொடர்பான லிவியின் *ஆப் உர்பே கான்டிடாவின்*  முதல் பத்து புத்தகங்களை ஆராய்ந்து எழுதப்பட்டதை இந்த நூலின் பெயர் குறிப்பிட்டுக் காட்டுகிறது. இருப்பினும் இந்த நூலில் சமகால அரசியல் உட்பட பல சகாப்தங்களிலிருந்து கற்றுக்கொள்ளக்கூடியவற்றை மச்சியாவெல்லி விவாதித்துள்ளார்.  மச்சியாவெல்லி பொதுவாக கடந்தகால வரலாற்றிலிருந்து நிகழ்காலத்திற்கான பயனுள்ள படிப்பினைகளைப் பெறுவதற்கான ஒரு வழியாகவும் பார்த்தார். 

மச்சியாவெல்லி அடிக்கடி ரோமானியர்களையும் பிற பண்டைய மக்களை பற்றியும் தனது சமகாலத்தவர்களுக்கு உயர்வாக போற்றிக் குறிப்பிடுகிறார். 

## நூல்
இந்த ஆராய்ச்சி நூலுக்கு காரணமாயிருந்தவை லீவி என்ற புகழ்பெற்ற உரோம நூலாசிரியர் எழுதிய நூல்கள் ஆகும். படுவா நகரில் கி.மு. 59-ஆம் ஆண்டில் பிறந்து கி.பி. 17ஆம் ஆண்டுவரை வாழ்ந்த லீவி, அதற்கு முந்திய காலத்து உரோமானிய வரலாற்றி நூற்றி நாற்பத்திரண்டு நூல்களைத் தொகுத்து எழுதியிருக்கிறார். இந்தப் புத்தகங்களில் உரோமானியரின் புகழையும், அற முறையையும் விளக்கக்கூடிய தேசீய வரலாற்றையும் கொண்டுள்ளது. இந்த நூற்றி நாற்பத்தி இரண்டு நூல்களில் முதல் பத்து நூல்களை பற்றி மட்டுமே மாக்கியவெல்லி இதில் ﻿ஆராய்ந்திருக்கிறார்.

மாக்கியவெல்லி எழுதிய நூல்களில் மிகப் பெரியது இதுதான். 1512-ஆம் ஆண்டில் இந்நூலை எழுத ஆரம்பித்து 1522-ஆம் ஆண்டில் எழுதி முடித்தார். இந்த பத்து ஆண்டுகளில் பத்துப் புத்தகங்களைப் பற்றி ஆராய்ச்சி செய்து இந்த நூலை எழுதியுள்ளார்.  

மாக்கியவெல்லி இந்த நூலில் உரோமானியரின் ஆட்சிமுறையைப் பல இடங்களில் போற்றுகிறார். தன் காலத்தவர்கள், வரலாறு படிக்காத காரணத்தினால்தான், புகழ் வாய்ந்த முன்னோடிகளான அந்தக் காலத்துப் பேரரசர்கள், பெரியோர் போன்றவர்களின் பாதையைவிட்டு விலகி நடக்கிறார்கள் என்றும், அதனால்தான் பல கேடுகள் ஏற்பட்டனவென்றும் சுட்டிக் காட்டுகின்றார். முற்காலத்துப் பெரிய மனிதர்களின் வழிகளைப் பின்பற்றி நடக்க வேண்டியதன் அவசியத்தை மாக்கியவெல்லி தன்னுடைய இந்த ஆராய்ச்சி நூலில் பெரும்பாலான இடங்களில் சுட்டிக்காட்டுகிறார்.
## வெளி இணைப்புகள்

## குறிப்புகள்

பகுப்பு:1531 நூல்கள்
பகுப்பு:நிக்கோலோ மாக்கியவெல்லியின் படைப்புகள்
ஆபித் ஹசன் சப்ரானி

**ஆபித் ஹசன் சப்ரானி** (Abid Hasan Safrani 11 ஜூன்  1911 - 5 ஏப்ரல் 1984) இந்திய தேசிய ராணுவத்தில் பணியாற்றிய ஒரு அதிகாரி ஆவார். நாடு சுதந்திரம் அடைந்த பிறகு இந்திய வெளியுறவு துறையின் மூலம் இந்திய தூதராக பல நாடுகளில் பணியாற்றினார். 

## பிறப்பும் கல்வியும்
ஹைதராபாத்தில் காலனித்துவ எதிர்ப்பு குடும்பத்தில் பிறந்த ஆபித் ஹசன், ஜெர்மனிக்கு சென்று பொறியாளராக பயிற்சி பெற்றார். 

## இந்திய தேசிய இராணுவத்தில்
இரண்டாம் உலகப் போர் நடைபெறத் துவங்கிய காலகட்டத்தில் ஜெர்மனியில் மாணவராக இருந்த ஆபித் ஹசன், அங்கிருந்த இந்தியக் கைதிகளிடம் உரையாற்றிய சுபாஷ் சந்திர போஸ்ஸின் பேச்சில் ஈர்க்கப்பட்டார். போஸை சந்தித்து சுதந்திர இந்தியப் படையணியில் சேர்ந்தார். போஸ் ஜெர்மனியில் இருந்து ஆதரவு திரட்டும்போது போஸின் தனிப்பட்ட செயலாளராகவும் மொழிபெயர்ப்பாளராகவும் பணியாற்றினார். 

ஜெர்மனியில் இருந்து 1943 இல் தென்கிழக்கு ஆசியாவிற்கு போஸ் மேற்கொண்ட பயணத்தில் (ஜெர்மன் யு-போட் யு -80) இல் போஸுடன் பயணம் செய்தார். இந்திய தேசிய இராணுவத்தில் (ஐ.என்.ஏ) பல்வேறு சீர்திருத்தங்களை மேற்கொண்டார். மேலும் தென்கிழக்கு ஆசிய அளவில் நேதாஜியின் பிரச்சாரங்களின் போதும் உடன் பயணித்தார், ஹசன் இந்திய தேசிய இராணுவத்தில் ஒரு மேஜராகவும் உயர்ந்தார். இச்சமயத்தில்தான் அவர் குங்குமப்பூவின் புனித இந்து நிறத்திற்குப் பிறகு "சப்ரானி" ஐ தனது பெயருக்கு வகுப்புவாத நல்லிணக்கத்தின் அடையாளமாக ஏற்றுக்கொண்டார்.

## ஜெய் ஹிந்த்
வீரர்கள் ஒருவரை ஒருவர் சந்திக்கும் பொழுது அவரவர் மதத்தின் அடிப்படையில், இனத்தின் அடைப்படையில் வாழ்த்து கூறிவந்தனர். வீரர்கள் ஒன்றாக நின்று ஒருங்கிணைந்த இந்தியாவுக்காக போராட வேண்டும் அதற்கு பொதுவான ஒரு வார்த்தையை உருவாக்கும் பணியை ஆபிதிடம் போஸ் ஒப்படைத்தார். செண்பகராமன் பிள்ளை உருவாக்கிய *இந்தியா வெல்க* எனப் பொருள்படும் ஜெய் ஹிந்த் என்ற சொற்றொடரை இந்திய தேசிய இராணுவத்தினர் பயன்படுத்தப்  பரிந்துரைத்தார்.

## ஐஎன்ஏ வழக்குகள்
இரண்டாம் உலகப் போரின் முடிவில் இந்திய தேசிய இராணுவ உறுப்பினர்கள் பலரும் கைது செய்யப்பட்டு ஐஎன்ஏ வழக்குகளின் கீழ் விசாரிக்கப்பட்டனர், ஆபிதும் விசாரணையின் முடிவில் விடுவிக்கப்பட்டு இந்தியாவுக்கு திருப்பி அனுப்பப்பட்ட பின்னர், 1946 ஆம் ஆண்டில் இந்திய தேசிய காங்கிரசில் சேர்ந்தார்.

## இந்திய தூதராக
பிரிவினைக்குப் பிறகு, ஹசன் ஹைதராபாத்தில் குடியேறத் தேர்ந்தெடுத்து, புதிய இந்திய வெளியுறவு சேவையில் சேர்ந்தார்.  எகிப்து, டென்மார்க் உள்ளிட்ட பல நாடுகளின் இந்தியத் தூதராகப் பணியாற்றியுள்ளார்.

## இறப்பு
ஆபித் ஹசன் சஃப்ரானி 1984 இல் ஹைதராபாத்தில் இறந்தார்.

## மேற்கோள்கள்

பகுப்பு:இந்திய முஸ்லிம்கள்
பகுப்பு:இந்திய விடுதலைப் போராட்ட வீரர்கள்
பகுப்பு:இந்திய தேசிய ராணுவம்
பகுப்பு:1911 பிறப்புகள்
பகுப்பு:1984 இறப்புகள்
பகுப்பு:இந்திய ஆட்சிப் பணி அலுவலர்கள்
வலைத் தொடர்

**வலைத் தொடர்** (Web series) என்பது இணைய காணொளித் தொடர் ஆகும். பொதுவாக அத்தியாயங்கள் வடிவத்தில் இணையத்தில் வெளியிடப்படுகின்றது. மற்றும் வலைத் தொலைக்காட்சி ஊடகத்தின் ஒரு பகுதி ஆகும். இது 1990 களின் பிற்பகுதியில் தோன்றியது மற்றும் 2000 களின் முற்பகுதியில் மிகவும் முக்கியத்துவம் பெற்றது. ஒரு வலைத் தொடரின் ஒரு ஒற்றை நிகழ்வை ஒரு அத்தியாயம் அல்லது "வெப்சோட்" என்று அழைக்கலாம், இருப்பினும் பிறகு அந்த சொல் பெரும்பாலும் பயன்படுத்தப்படுவதில்லை.

மேசைக் கணினி, மடிக்கணினி, கைக் கணினி மற்றும் திறன்பேசி உள்ளிட்ட பல சாதனங்கல் மூலம் வலைத் தொடர்களைக் காணலாம். அவற்றை தொலைக்காட்சியிலும் பார்க்கலாம். 2013 ஆம் ஆண்டில் நெற்ஃபிளிக்சு என்ற இணையத் தளத்தில் வெளியான ஹவுஸ் ஒப் கார்ட்ஸ், அரெஸ்டடு டெவலப்மெண்ட், ஹீமலோக் குரோவ் போன்ற வலைத் தொடர்கள் 65வது பிரைம் டைம் எம்மி விருதுகளில்  முதலாவது அசல் இணைய வலைத் தொலைக்காட்சி தொடருக்காக பரிந்துரை செய்யப்பட்டது. 2016 ஆம் ஆண்டு நிலவரப்படி வலைத் தொடர்கள் தயாரிப்பில் சிறந்து விளங்குகின்றது. அதன் படி எம்மி விருதுகள் மற்றும் கனடிய திரை விருதுகள் போன்ற  பல விருதுகளுக்கின் கீழ் பல விருதுகள் வழங்கப்பட்டு வருகின்றது.

2015 ஆம் ஆண்டு காலப் பிற் பகுதிக்கு பிறகு தான் தமிழ் மொழியில்  வலைத் தொடர்கள் உருவாக்கப்பட்டது . தற்பொழுது தமிழ் வலைத் தொடர்கள் பெரும் வளர்ச்சியடையத் துவங்கியுள்ளது. நிலா நிலா ஓடி வா, ஆட்டோ சங்கர், அமெரிக்கா மாப்பிள்ளை, கள்ளச்சிரிப்பு, மாயத்திரை, குயின், வெல்ல ராஜா போன்ற பல வலைத் தொடர்கள் நெற்ஃபிளிக்சு, பிரைம் வீடியோ, ஜீ5, ஆல்ட் பாலாஜி, ஹாட் ஸ்டார் போன்ற பல இணையத்தளங்களில் பதிவேற்றம் செய்யப்பட்டுள்ளது.

## மேற்கோள்கள்

பகுப்பு:தொலைக்காட்சி வகைகள்

பகுப்பு:எண்ணிம ஊடகங்கள்
பகுப்பு:ஒலிபரப்பு
பகுப்பு:புதிய ஊடகம்
குறுந்தொடர்

**குறுந்தொடர்** (miniseries) என்பது ஒரு தொலைக்காட்சி நிகழ்ச்சி வகை ஆகும்.  இது ஒரு கதையை முன்னரே தீர்மானிக்கப்பட்ட குறைந்த எண்ணிக்கையிலான அத்தியாயங்களை கொண்ட தொடர். "சீரியல்" என்ற சொல் ஐக்கிய இராச்சியம் மற்றும் பிற நாடுகளின் பொதுநலவாயமாக பயன்படுத்தப்படுகிறது, இருப்பினும் அதன் பொருள் அதன் பயன்பாட்டில் "குறுந்தொடர்களுக்கு" சமமாக இருக்காது. தென் கொரியா,  ஐக்கிய இராச்சியம், வட அமெரிக்கா,  ஜப்பான், பிரேசில், தாய்லாந்து போன்ற பல நாடுகளில் குறுந்தொடர்கள் ஒளிபரப்பாகிறது.

## தென் கொரியா
தென் கொரியாவில் 1960 களில் குறுந்தொடர் தொலைக்காட்சி தொடர்கள் ஒளிபரப்பத் தொடங்கியது. அப்போதிருந்து நிகழ்ச்சிகள் உலகளவில் பிரபலமடைந்தன, தற்பொழுது  பல மொழிகள் வசனவரிகளுடன் இணையங்களில் வழங்கி வருகின்றது. 

கொரிய நாடகங்கள் வழக்கமாக ஒரு இயக்குனரின் தலைமையில் கீழ் ஒரு திரைக்கதை எழுத்தாளரால் எழுதப்படுகின்றன, இதனால் அமெரிக்க தொலைக்காட்சித் தொடர்களைப் போலல்லாமல் ஒரு தனித்துவமான இயக்க பாணியையும் மொழியையும் கொண்டிருக்கின்றனது. கொரியன் தொடர்களில் பெரும்பாலும் பல இயக்குநர்களும் எழுத்தாளர்களும் இணைந்து பணியாற்றுகிறார்கள். தர்காலத்தில் அமைக்கப்பட்ட தொடர்கள் வழக்கமாக ஒரு பருவத்திற்கு இயங்கும், 12−24 அத்தியாயங்கள் ஒவ்வொன்றும் 60 நிமிடங் களில் ஒளிபரப்பாகும்.

## மேற்கோள்கள்


பகுப்பு:தொலைக்காட்சி வகைகள்
பகுப்பு:தொலைக்காட்சி சொல்லியல்
இபேரியத் தீவக மரபியல் வரலாறு

**இபேரியத் தீவக மரபியல் வரலாறு** *(The Genetic history of Iberian Peninsula)* என்பது எசுப்பானியரையும் போர்த்துகீசியரையும் உள்ளடக்கிய அண்மைக்கால இபேரியரின் மரபியல் வரலாறு ஆகும். இபேரியத் தீவகம் புவியியலாக ஐரோப்பாவின் தென்மேற்கு மூலையில் அமைந்துள்ளது. மேற்கு ஐரோப்பா முழுவதிலும் பொதுவாக நிலவும் R1b  எனும் ஒய் குறுமவக மரபன் ஒருமைப் பண்புக் குழுவின் பேரளவிலான ஓங்கல், வெண்கலக் கால நடுவண் ஆப்பிரிக்க முற்றுகையாளரால் உருவாகியதாகும்.

## மேலும் காண்க
*ஐரோப்பிய மரபியல் வரலாறு
**ஐரோப்பாவில் ஆப்பிரிக்கக் கலப்பினம்
**இத்தாலிய மரபியல் வரலாறு
*வட ஆப்பிரிக்க மரபியல் வரலாறு
**மொராக்கிய மரபியல்
*யூதரின் மரபியல் பயில்வுகள்
*அராபியரின் மரபியல் பயில்வுகள்

## மேற்கோள்கள்

இபேரியத் தீவகம்
பகுப்பு:எசுப்பானிய வரலாறு
ஏ. ஏ. ஜின்னா

**ஏ.ஏ. ஜின்னா ** (A.A. Jinnah) (16 பிப்ரவரி 1941) இந்திய அரசியல்வாதி ஆவார். திராவிட முன்னேற்றக் கழகம் சார்பாக இவர் 2008 ஆண்டு  மாநிலங்களவைக்குத் தேர்ந்தெடுக்கப்பட்டார்.

## பிறப்பும் குடும்பமும்
16 பிப்ரவரி 1941 ஆம் ஆண்டு முஹம்மது சுலைமான் - கதீஜா பீவி தம்பதியருக்கு மகனாக திருவாரூரில் பிறந்தார். திருமதி சுபைதா பேகம் என்பவரை 1969 ஆம் ஆண்டு மணந்தார், இவருக்கு மூன்று பெண் குழந்தைகளும், ஒரு மகன் மற்றும் மூன்று மகள்களும் உள்ளனர்.

## கல்வி
சென்னை லயோலா கல்லூரியில் பி.ஏ பட்டம் பெற்ற இவர், சென்னை சட்டக்கல்லூரியில் சட்டம் பயின்றார்.

## மாநிலங்களவை உறுப்பினர்
03/04/2008 முதல் 02/04/2014 வரை திராவிட முன்னேற்றக் கழகம் சார்பாக மாநிலங்களவைக்குத் தேர்ந்தெடுக்கப்பட்டு செயல்பட்டார்.
## வகித்த பொறுப்புகள்
* 1967 - 70 சட்ட ஆலோசகர், தமிழ்நாடு அரசு போக்குவரத்து கழகம் 
* 1996 - 1998 சென்னை துறைமுகம் அறங்காவலர்
* திராவிட முன்னேற்றக் கழக வழக்கறிஞராக பத்து ஆண்டுகள்
* 2004-2006 தமிழ்நாடு தொழில்துறை முதலீட்டுக் கழகம் உறுப்பினர்.
* தொலைபேசி ஆலோசனைக் குழு உறுப்பினர்
* தணிக்கை வாரியம், இந்திய அரசு 
* 2009 முதல் இரசாயனங்கள் மற்றும் உரங்களுக்கான குழு  உறுப்பினர்
* ஆகஸ்ட் 2008 - மே 2009 உறுப்பினர், வெளிவிவகார அமைச்சின் ஆலோசனைக் குழு
* டிசம்பர் 2008 முதல் உறுப்பினர் தேங்காய் மேம்பாட்டு வாரியம் 
* நவம்பர் 2010 முதல் உறுப்பினர், நாடாளுமன்ற உறுப்பினர் குழு உள்ளூர் பகுதி மேம்பாட்டு திட்ட உறுப்பினர்
* பெட்ரோலிய மற்றும் இயற்கை எரிவாயு அமைச்சகத்திற்கான ஆலோசனைக் குழு 
* ஆகஸ்ட் 2012 முதல் இரசாயனங்கள் மற்றும் உரங்கள் பற்றிய குழு உறுப்பினர்.

## மிசா
1976 ஆம் ஆண்டு மிசா சட்டத்தின் கீழ் கைது செய்யப்பட்டு ஒரு ஆண்டு சிறை தண்டனை பெற்றவர்.
## வெளி இணைப்புகள்

* 

பகுப்பு:1941 பிறப்புகள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:மாநிலங்களவை உறுப்பினர்கள்
பகுப்பு:இந்திய முஸ்லிம்கள்
இத்தாலிய மரபியல் வரலாறு

**இத்தாலிய மரபியல் வரலாறு** (Genetic history of Italy) என்பது அண்மைக் கால இத்தாலியர்களின் புவியியலாகவும் வரலாற்ரியலாகவும் உருவாகிய மரபியல் வரலாறு ஆகும். இத்தாலியரின் மூதாதையர் பெரும்பாலும் முந்துநிலை இந்தோ ஐரோப்பியர், எசுட்டுரூசிகர், இரயேத்தியர் போன்றோரின் கால்வழியினர் ஆவர், இந்தோ ஐரோப்பியர் (பெரும்பாலும் இத்தாலியர்), பண்டைய கிரேக்கர், கெல்ட்டுகள் வழிவந்தவர் ஆவர்.

உரோமானியப் பேரரசின் வீழ்ச்சியின் பல நூற்றாண்டுகளுக்குப் பிறகான முற்றுகைகள் உள்ளக மக்களின் மரபன் தேக்கத்தில் கணிசமான மாற்றமேதும் ஏற்படுத்தவில்லை என்பது பொதுவாக ஏற்கப்பட்டுள்ளது; ஏனெனில், உரோமானிய இத்தலியரின் பேரளவு மக்கள்தொகையோடு ஒப்பிடும்போது சிற்றெண்ணிக்கையிலேயே செருமானியரும் பிறரும் புலம்பெயர்ந்து இத்தாலிக்கு வந்துள்ளனர்.
## மேலும் காண்க
* ஐரோப்பிய இனக்குழுக்கள்
* ஐரோப்பிய மரபியல் வரலாறு

## மேற்கோள்கள்

பகுப்பு:இத்தாலியின் வரலாறு
பகுப்பு:புத்தியல் மாந்தரின மரபியல் வரலாறு
வெற்று கோட்டுரு

கோட்டுருவியலில் **வெற்று கோட்டுரு** (*null graph*, "empty graph") என்பது "0-வரிசை கோட்டுரு" அல்லது "விளிம்பற்ற கோட்டுரு"வைக் குறிக்கும்.

## 0-வரிசை கோட்டுரு

சுழிய-வரிசை கோட்டுரு (K_0) என்பது முனைகளே இல்லாத தனித்த கோட்டுரு ஆகும் (முனைகளே இல்லையென்பதால் இதன் வரிசை 0 ஆகவுள்ளது). முனைகளே கிடையாது என்பதால் விளிம்புகளும் கிடையாது. எனவே சுழிய கோட்டுருவானது 0-வரிசைகொண்ட ஒரு ஒழுங்கு கோட்டுருவாக இருக்கும். சில நூலாசிரியர்கள் கோட்டுருக்களில் ஒன்றாக சுழிய-வரிசைக் கோட்டுருவை (K_0)   கருதுவதில்லை (வரையறைப்படியோ அல்லது வசதிக்காகவோகூட). இதனைக் கோட்டுருக்களுள் ஒன்றாகக் கருதுவது பயனுள்ளதாக இருக்குமா இல்லையா என்பது குறிப்பிட்ட சூழலின் தேவையைப் பொறுத்தமையும். 

நேர் பயன்:
*கோட்டுருக்களை  கணக் கோட்பாடு மூலம் வரையறுக்கும் போது K_0 இன் வரையறையும் அதிலிருந்து பெறப்படுகிறது: 

கணக்கோட்பாட்டு வரையறைப்படி ஒரு கோட்டுருவின் முனைகளின் கணம் *V* மற்றும் விளிம்புகளின் கணம் *E* எனில் அக்கோட்டுருவானது வரிசைச் சோடிகள் (*V*, *E*) ஆக வரையறுக்கப்படுகிறது. இந்த வரையறை முறைப்படி, முனைகளின் கணம் *V* மற்றும் விளிம்புகளின் கணம் *E* இரண்டையும் வெற்றுக் கணங்களாகக் கொண்ட கோட்டுருவாக K_0 இருக்கும். 

*நிறுவல்களில் கணிதத் தொகுத்தறிதல் முறையில் சுழியக் கோட்டுரு இயல்பு அடிப்படைவகையாகப் பங்களிக்கிறது. 

எதிர் பயன்:
*சுழிய-வரிசை கோட்டுருவை கோட்டுருக்களில் ஒன்றாக எடுத்துக்கொண்டால், கோட்டுருக்களின் பண்புகளுக்கான வாய்பாடுகளின் வரையறைகளில் அதனை விலக்கி வரையறுக்க நேரும்போது  "சுழியமற்ற கோட்டுருக்கள்" எனக் குறிப்பிடவேண்டிய அவசியம் எழுகிறது. இதைத் தவிர்க்கும் விதமாக, எடுத்துக்கொள்ளப்படும் சூழலில் வேறுவிதமாகக் அறிவுறுத்தப்பட்டிருந்தால் தவிர,  "கோட்டுரு" என்றால் "குறைந்தபட்சம் ஒரு முனை கொண்ட கோட்டுரு" ஆகும் என்ற நிலைப்பாடு கையாளப்படுகிறது.
  
*K_1 இன் (ஒரு முனை, விளிம்புகளற்ற கோட்டுரு) பெரும்பான்மையான சில அடிப்படைப் பண்புகளை K_0 வெறுமையாக நிறைவு செய்கிறது. K_0 இன் அளவு (முனைகளின் எண்ணிக்கை) சுழியம் என்பதால் அது அதன் நிரப்பு கோட்டுருவுக்கு (\overline{K_0}) சமமாக இருக்கும். 

*சுழியக் கோட்டுருவை திசையற்ற கோட்டுருவாக, திசை கோட்டுருவாக அல்லது இரண்டுமாகக் கொள்ளலாம். திசை கோட்டுருவாகக் கொள்ளும்போது அது ஒரு திசையுள்ள சுழற்சியற்ற கோட்டுருவாக இருக்கும். மேலும் சுழியக் கோட்டுரு முழுக்கோட்டுரு மற்றும் விளிம்புகளற்ற கோட்டுருவாக இருக்கும். எனினும் எடுத்துக்கொள்ளப்படும் சூழல் சுழியக் கோட்டுருவினைக் கணக்கில் கொள்ளுமா இல்லையா என்பதைப் பொறுத்து இந்த பண்புகளின் வரையறைகள் மாறும்.

## விளிம்பற்ற கோட்டுரு

*n* ஒரு இயல் எண் எனில், "விளிம்பற்ற கோட்டுரு (வெற்று கோட்டுரு) \overline K_n என்பது *n* முனைகளும் "0" விளிம்புகளும் கொண்ட *n* வரிசை கோட்டுருவாகும்.  K_0 கோட்டுருக்களுக்கு அனுமதியில்லாத சூழல்களில் விளிம்பற்ற கோட்டுருவானது சிலசமயங்களில் வெற்று கோட்டுருவெனவும் குறிக்கப்படுகிறது.

விளிம்பற்ற கோட்டுரு ஒரு 0-ஒழுங்கு கோட்டுரு ஆகும். *n*-முனை விளிம்பற்ற கோட்டுரு முழுக்கோட்டுரு K_n இன் நிரப்புக் கோட்டுருவாக இருக்குமென்பதால் \overline K_n எனக் குறிக்கப்படுகிறது.

## குறிப்புகள்

## மேற்கோள்கள்
* Harary, F. and Read, R. (1973), "Is the null graph a pointless concept?", *Graphs and Combinatorics* (Conference, George Washington University), Springer-Verlag, New York, NY.

## வெளியிணைப்புகள்

பகுப்பு:கோட்டுருவியல்
கொங்கு பிராட்டியார்

**கொங்கு பிராட்டியார்** ஒரு வைணவ அடியார் ஆவார்.
இராமானுஜரால் இவருக்கு இப்பெயர் வழங்கப்பட்டது. கொங்கு தேசத்திலிருந்து திருவரங்கம் வந்து இராமானுஜரின் அடியவரானார். தன்னுடைய சொந்த ஊருக்குத் திரும்பும் போது அவருடைய நினைவாக இராமானுஜரின் திருவடிகளைப் பெற்றுச் சென்றவர்.  மேலும், இவரைப் பற்றிய குறிப்புகள் கொங்கு மண்டல சதகம் எடுத்துரைக்கின்றது.

## மேற்கோள்கள்

*புரிசை ச.அரங்கநாதன், ஶ்ரீவைணவ பூர்வாசிரியர்கள் வைபவம், பாரதி புத்தகாலயம்-சென்னை, ப: 222
*ந.சுப்புரெட்டியார், வைணவச் செல்வம் தொகுதி-2, தமிழ்ப் பல்கலைக்கழகம்-தஞ்சாவூர், ப: 62

பகுப்பு:வைணவ அடியார்கள்
தர்மநாதபுரம்

**தர்மநாதபுரம்** (*Dharmanathapuram*) என்ற ஊரானது திருச்சிராப்பள்ளியிலிருந்து  அரியலூர் செல்லும் சாலையில் லால்குடிக்கு மேற்கே அமைந்துள்ள மாந்துறை என்ற கிராமத்திலிருந்து வடக்கே சுமார் 5 கிலோ மீட்டர் தூரத்தில் அமைந்துள்ளது. 2001 கணக்கீட்டின்படி இவ்வூரின் மக்கட்தொகை 200 ஆகும்.

## வரலாறு
சவரிமுத்து உடையார் என்ற நிலக்கிழாரால் இந்த ஊர் பிரித்தானியாவின் இந்தியப் பேரரசு காலத்தில் ஏற்படுத்தப்பட்டது. இவ்வூர் மக்கள் அனைவரும் பார்க்கவகுலத்தினர்.

## ஊர் பெயர்க்காரணம்
பசியோடு வருவோர்க்கு சோறும், மோரும் வயிறார இலவசமாகக் கொடுத்து வந்தமையாலும், வறியோருக்கு நடவு செய்ய நெல்நாற்று, கூரைவேய தென்னங்கீற்று, மூங்கில் போன்றவற்றை இலவசமாக கொடுத்து தானத்தில் சிறந்தோங்கியதால் ஒத்தைமச்சு என்ற பெயர் மாறி, தர்மநாதபுரம் என்ற பெயர் பெற்றது.

## தேவாலயம்
இங்குள்ள புனித வனத்து சின்னப்பர் ஆலயம் கத்தோலிக்க திருச்சபையைச் சேர்ந்தது. இது 19 ஆம் நூற்றாண்டு காலத்திய தேவாலயம். இதன் பழைய கட்டிடம் அழிக்கப்பட்டு புதிய கட்டிடம் 1983 இல் துவக்கப்பட்டு 1987 இல் கட்டி முடிக்கப்பட்டது. அந்நாளின் கும்பகோணம் பிஷப்பான பால் அருள்சாமியால் புது ஆலயம் திறந்து வைக்கப்பட்டது.

## விழாக்கள்
புனித வனத்து சின்னப்பருக்கு ஆண்டுப் பெருவிழா, கிறித்துமஸ், புத்தாண்டு மற்றும் பொங்கல் விழாக்கள் சிறப்புடன் கொண்டாடப்படுகின்றன. 

## போக்குவரத்து
மாவட்டச் சாலையில் அமைந்துள்ளதால் பேருந்து வசதியுள்ளது. இவ்வூருக்கு அருகிலுள்ள வானூர்தி நிலையம் திருச்சிராப்பள்ளி பன்னாட்டு வானூர்தி நிலையம் (25&nbsp;கிமீ தொலைவு) ஆகும். 

இதற்கு அருகிலுள்ள தொடருந்து நிலையங்கள் மாந்துறை, வாளாடி, இலால்குடி ஆகிய தொடருந்து நிலையங்கள் உள்ளன.

## மேற்கோள்கள்

பகுப்பு:திருச்சிராப்பள்ளி மாவட்டத்திலுள்ள கிராமங்கள்
பொதும்பு

**பொதும்பு**, மதுரை மாவட்டம், மதுரை வடக்கு வட்டம், மதுரை மேற்கு ஊராட்சி ஒன்றியத்தில் உள்ள பொதும்பு ஊராட்சியில் அமைந்த கிராமம் ஆகும். 2011-ஆம் ஆண்டின் மக்கள் தொகை கணக்கெடுப்பின் படி, பொதும்பு கிராம மக்கள்தொகை 1,823 ஆகும்.

## அமைவிடம்
மதுரையிலிருந்து அலங்காநல்லூர் செல்லும் சாலையில், 12 கி.மீ. தொலைவில் அமைந்துள்ளது.

## சிறப்புகள்
பொதும்பில் கிழார், பொதும்பில் கிழார் மகனார் வெண்கண்ணியார், பொதும்பில் புல்லாளங் கண்ணியார் போன்ற சங்க காலப் புலவர்களின் பெயரோடு பொதும்பு தொடர்புடையது. இப்புலவர்கள் பொதும்பிலே பிறந்தவர்களாகவோ அல்லது பொதும்பு சார்ந்த தொடர்புடையவர்களாகவோ இருக்கலாம்.

## மேற்கோள்கள்


பகுப்பு:மதுரை மாவட்டத்திலுள்ள கிராமங்கள்
நடைமுறை நாடகம்

**நடைமுறை நாடகம்** (Procedural drama) என்பது தொலைக்காட்சி நிகழ்ச்சியின் ஒரு வகையாகும். இது குற்றங்கள் எவ்வாறு தீர்க்கப்படுகின்றன அல்லது சட்ட அமலாக்க நிறுவனம், சட்டமன்ற அமைப்பு அல்லது நீதிமன்றத்தின் வேறு சில அம்சங்களை மையமாகக் கொண்டுள்ளது.

சில நாடகங்களில் உயர் தொழில்நுட்பம் அல்லது அதிநவீன கருவிகளைக் கொண்டு தயாரிக்கப்படுகின்றது. இந்த கதையில் முக்கிய கதாபாத்திரங்கள் குற்றவாளிகளை பிடிப்பதற்காக எவ்வாறு சிக்கலைச் சந்திக்கின்றன என்பதை விளக்குகின்றது. கதைகள் வழக்கமாக ஒரு அத்தியாய வடிவமைப்பைக் கொண்டுள்ளன, இது பார்வையாளருக்கு முந்தைய அத்தியாயங்களைக் காணத் தேவையில்லாதவாறு ஒரு அத்தியாயத்திற்கும் இன்னொரு தொடர்பு இல்லாதவாறு தயாரிக்கப்படுகின்றது. அத்தியாயங்கள் பொதுவாக ஒரு தன்னிறைவைக் கொண்டிருக்கின்றன, அவை தனித்தனியாகவும் குறிப்பிடப்படுகின்றன. நடைமுறை நாடக வடிவம் உலகம் முழுவதும் பிரபலமானது. லா & ஆர்டர், காமம் லா, டாகார்ட் போன்றவை நடைமுறை நாடக வகைக்குள் அடங்கும்.

## மேற்கோள்கள்

பகுப்பு:தொலைக்காட்சி வகைகள்
பகுப்பு:தொலைக்காட்சி சொல்லியல்
பகுப்பு:நாடகம்
நிரப்பு கோட்டுரு

கோட்டுருவியலில் ஒரு கோட்டுருவின் () நிரப்பு கோட்டுரு (*complement*) அல்லது நேர்மாறு (*inverse*) () கோட்டுரு பின்வரும் பண்புகளைக் கொண்ட கோட்டுருவாக இருக்கும்:

*  இன் முனைகளே  இன் முனைகளாக இருக்கும்.
*இரு வெவ்வேறான இரு முனைகள்  இல் அடுத்துள்ளவைகளாக இல்லாமல் "இருந்தால், இருந்தால் மட்டுமே" அவை  இல் அடுத்துள்ள முனைகளாக இருக்கும்.

 ஒரு முழுக்கோட்டுருவாகும்படி அதன் இணைக்கப்படாத முனைகளை இணைத்து இல்லாத விளிம்புகளை நிரப்பிய பின்னர் ஏற்கனவே உள்ள விளிம்புகளை நீக்கினால்  இன் நிரப்பு கோட்டுருவான  கிடைக்கும்.  
நிரப்பு கோட்டுருவானது மூலக் கோட்டுருவின் கண நிரப்பி அல்ல; விளிம்புகள் மட்டுமே நிரப்பப்படுகின்றன.

## வரையறை
### திசையற்ற கோட்டுரு
 ஒரு திசையற்ற கோட்டுரு;  என்பது  இன் ஈருறுப்பு உட்கணங்களைக் கொண்டது எனில்,  ஆனது  இன் நிரப்பி ஆகும். 

இதில்  என்பது  இல்  இன் நிரப்பு கணமாகும். 

### திசை கோட்டுரு
திசையற்ற கோட்டுரு போலவே திசை கோட்டுருவின் நிரப்பியையும் வரையறுக்கலாம்:
ஒரு திசை கோட்டுருவின் நிரப்பு கோட்டுருவும் அதே முனைகளைக் கொண்டதொரு திசைக் கோட்டுருவாக இருக்கும்.  இன் வரிசைச்சோடிகளாலான உட்கணங்களைக் கொண்டதாக  அமையும்.

: ஒரு திசை கோட்டுரு;  என்பது  இன் வரிசைச் சோடிகளின் உட்கணங்களைக் கொண்டது எனில்,  ஆனது  இன் நிரப்பி ஆகும்.

## பயன்பாடுகளும் எடுத்துக்காட்டுகளும்
பல கோட்டுருவியல் கருத்துகள் நிரப்பு கோட்டுரு வழியாக தொடர்பு கொண்டுள்ளன:
* வெற்று கோட்டுருவின் நிரப்பு கோட்டுரு ஒரு முழுக்கோட்டுருவாக இருக்கும். இதன் மறுதலையும் உண்மையாகும்.
* கோட்டுருவின் நிரப்பு கோட்டுருவின் தூண்டப்பட்ட உட்கோட்டுருவானது  இல் ஒத்த தூண்டப்பட்ட உட்கோட்டுருவின் நிரப்பு கோட்டுருவாக இருக்கும்.
*ஒரு கோட்டுருவின் சாரா கணமானது, அக்கோட்டுருவின் நிரப்பு கோட்டுருவில் ஒரு குறுகும்பாக இருக்கும். இதன் மறுதலையும் உண்மையாகும். ஒரு கோட்டுருவின் சாரா கணமானது விளிம்பற்ற தூண்டப்பட்ட உட்கோட்டுருவாகவும் ஒரு குறுகும்பு முழுமையான தூண்டப்பட்ட கோட்டுருவாகவும் இருக்கும் என்பதால் இக்கூற்று  முதல் இரு கூற்றுகளின் சிறப்புவகையாக அமையும்.
*ஒரு கோட்டுருவின் தன்னுருவாக்கக் குலமானது நிரப்பிக் கோட்டுருவின் தன்னுருவாக்கக் குலமாக இருக்கும்.
*ஒவ்வொரு முக்கோணமற்ற கோட்டுருவின் நிரப்பியும் வளைநகமற்ற கோட்டுருவாகும். இதன் மறுதலை உண்மையில்லை.

## மேற்கோள்கள்

பகுப்பு:கோட்டுருவியல்
அரசியல் நாடகம்

**அரசியல் நாடகம்** (Political drama) என்பது ஒரு அரசியல் கூறு கொண்ட ஒரு நாடகம், திரைப்படம் அல்லது தொலைக்காட்சி நிகழ்ச்சியை விவரிக்க முடியும். இது ஒரு சமூகத்தின் அரசியல் கருத்தை பிரதிபலித்து அல்லது ஒரு அரசியல்வாதி அல்லது தொடர்ச்சியான அரசியல் நிகழ்வுகளை விவரிக்கிறது.

ஆரன் சோர்க்கின், ராபர்ட் பென் வாரன், செர்கீ ஐசென்ஸ்டைன், பெர்தோல்ட் பிரெக்ட், இழான் பவுல் சார்த்ர, கேரில் சர்ச்சில் மற்றும் பெடரிக்கோ கார்சியா லோர்க்கா ஆகியோர் அரசியல் சார்ந்த கதை எழுதுபவர்கள் ஆவார்.

தமிழ்த் திரைப்படத்துறையில் அரசியல் சார்ந்த அரசியல், அமைதிப்படை,  ஆய்த எழுத்து, எல். கே. ஜி, என். ஜி. கே, சகுனி போன்ற பல திரைப்படங்கள் வெளியாகியுள்ளது. அரசியல்ல இதெல்லாம் சாதாரணமப்பா என்ற ஒரு தொடரும் புதுயுகம் தொலைக்காட்சியில் ஒளிபரப்பானது என்பது குறிப்பிடத்தக்கது.

## மேற்கோள்கள்

பகுப்பு:தொலைக்காட்சி வகைகள்
பகுப்பு:நாடகம்
பகுப்பு:திரைப்பட வகைகள்